Նկատեցինք, որ ՊԵԿ-ում, ամեն դեպքում, պետք է իմանային, որ այդ «ջիպ» ասվածն, իրականում, ամերիկյան Jeep մակնիշն է, իսկ իրենց գրած «ջիպը» ամենագնացներին է վերաբերում և պետք էր այդպես նշել։ Բացի այդ, Հայաստանում «ջիպ» կարող է համարվել և՛ փոքրածավալ կիսալիաքարշակ քրոսովեր Nissan Juke-ը, և՛ աժդահա ամենագնաց Toyota Land Cruiser-ը, և՛ Dodge Ram պիկապը, և՛ իրական «ջիպերից» Jeep Wrangler-ը։ «Գիտեմ, ես դրա համար ասում եմ՝ աշխատանքային սևագրերից սարքած մաքրագրերն էին գնացել կայք, կար թերություն, իհարկե, շնորհակալություն մեզ հուշելու համար, բայց եթե դա հուշվում է՝ ուրիշ բան է, եթե դա վերածվում է ձեռք առնոցիի, դա այլ բան է»,-նշեց Ավետիքյանը։